OpenLLM-France/wikimedia huggingface dataset:
# Teorema de Siegel–Walfisz

En teoria analítica de nombres, el teorema de Siegel–Walfisz va ser derivat per Arnold Walfisz com a aplicació del teorema de Carl Ludwig Siegel en nombres primers en una progressió aritmètica.

## Enunciat del teorema de Siegel–Walfisz

Es defineix
    $\psi (x;q,a)=\sum _{n\leq x \atop n\equiv a{\pmod {q}}}\Lambda (n),$
on $\Lambda$ denota la funció de von Mangoldt i φ és la funció φ d'Euler.
El teorema expressa que, donat un nombre real qualsevol N, existeix una constant positiva C$_N$ que depèn únicament de N tal que
    $\psi (x;q,a)={\frac {x}{\varphi (q)}}+O\left(x\exp \left(-C_{N}(\log x)^{\frac {1}{2}}\right)\right),$
sempre que (a, q) = 1 i
    $q\leq (\log x)^{N}.$
La constant C$_N$ no és efectiva computacionalment perquè el teorema Siegel és inefectiu.
Del teorema es pot deduir la següent forma del teorema dels nombres primers per a progressions aritmètiques: si, per (a,q)=1, mitjançant $\pi (x;q,a)$ denotem el nombre de primers menor o iguals que x que són congruents amb a mod q, llavors
    $\pi (x;q,a)={\frac {{\rm {Li}}(x)}{\varphi (q)}}+O\left(x\exp \left(-{\frac {C_{N}}{2}}(\log x)^{\frac {1}{2}}\right)\right),$
on N, a, q, C$_N$ i φ són definits com en el teorema, i Li denota la integral logarítmica desplaçada.

## Referències

* ↑ Walfisz, Arnold «Zur additiven Zahlentheorie. II». Mathematische Zeitschrift, 40, 1, 1936, pàg. 592–607. DOI: 10.1007/BF01218882. (en alemán)
# Teorema de Schröder-Bernstein

El Teorema de Schröder-Bernstein (també conegut com a Teorema de Cantor-Bernstein o com a Teorema de Cantor-Schröder-Bernstein) afirma que:
    Si cadascun dels dos conjunts A i B són equivalents a un subconjunt de l'altre, aleshores A i B són equivalents.
Aquest teorema és fonamental per a garantir l'ordre estricte dels Nombres cardinals. Segons sembla, va ser demostrat per Richard Dedekind el 1887, però no ho va publicar. El 1895, va ser enunciat per Georg Cantor a conseqüència de l'ordre lineal dels Nombres cardinals, però no el va demostrar. El 1896 Ernst Schröder va publicar una demostració que contenia un error, que va ser finalment rectificat, per un jove Felix Bernstein, fill d'un amic de Georg Cantor. Aquesta demostració de Bernstein, va ser publicada l'any següent per Émile Borel en el seu llibre sobre funcions.

## Referències

* ↑ Aquesta és una forma informal d'enunciar-lo. Per a una demostració rigorosa, vegeu: Thomas Jech. Set Theory. Springer Verlag. Berlin, 2003. Pàgina 28, Teorema 3.2. ISBN 978-3-540-44085-7
# Teoria de l'ímpetu

La teoria de l'ímpetu és una doctrina elaborada a Alexandria (Egipte) durant l'època medieval per part de científics àrabs o llatins per tal de millorar la física aristotèlica i explicar el moviment dels cossos físics.
Segons Aristòtil existeixen dos tipus de moviments, el moviment natural, que porta els objectes cap al seu lloc d'origen i el moviment violent, impulsat per un objecte cap a un altre. Aristòtil explica que, per exemple, quan una pedra es desplaça deixa un buit darrere d'ella, buit que es torna a omplir d'aire i que contribueix a empènyer la pedra cap endavant.
Aquesta darrera explicació serà contestada a Alexandria i en època medieval i donarà lloc a una altra explicació que és la de l'ímpetu. Segons aquesta teoria, l'acció inicial efectuada sobre la pedra li comunica un ímpetu, i és aquest ímpetu qui manté el moviment. L'ímpetu perd a poc a poc la seva força a causa de la penetració de la pedra en el medi aeri, i una vegada que l'ímpetu s'esgota, la pedra pren el seu moviment natural i cau. Entre el que van desenvolupar aquesta teoria es troben Joan Philopon (filòsof de l'escola neoplatònica d'Alexandria) a més d'Avicena, Avempace, at-Tussí, Buridan, Oresme, Nicolas de Cues i encara és perceptible en Tartaglia.
La noció d'ímpetus va desaparèixer al curs del segle xvii per donar lloc a la de quantitat de moviment, i la força viva, antic nom de l'energia cinètica. L'energia cinètica es recolza en el principi de la conservació de l'energia en canvi l'ímpetus ho fa en el seu esgotament.

## Fonts

* Pierre Duhem, Le système du Monde
* (en) R. Sorabji (dir.), Philoponus and the Rejection of Aristotelian Science, Londres, Cornell University Press, 1987.
* (en) R. Sorabji, "Matter, Space, and Motion", London: Duckworth, pp. 227-48, 1988.
* René Taton, La science antique et médiévale, des origines à 1450, Quadrige/PUF, 1994.

## Notes i referències

* ↑ En Preguntes sobre Física i Questions sobre els llibres del Cel i del Món.

## Vegeu també

* conatus
# Síndrome del lligament iliotibial

La síndrome del lligament iliotibial o síndrome de la banda iliotibial o síndrome del lligament de Maissiat o síndrome de la cinta de Maissiat, (no seria aconsellable utilitzar el nom de cinteta o de tracte) és una lesió comuna del genoll, generalment associada amb el córrer, el ciclisme, el senderisme o l'aixecament de peses; degut al frec continu del lligament iliotibial sobre l'epicòndil femoral lateral, combinat amb la flexió i extensió del genoll de forma repetida.

## Tractament

Mentre que el dolor sigui agut, es recomana el descans del moviment que el provoca, fred local, compressiu i elevació del genoll per reduir el dolor i la inflamació, seguit d'estiraments. També pot ser útil el massatge.

## Referències

* ↑ Ellis R, Hing W, Reid D «Iliotibial band friction syndrome—A systematic review». Man Ther, 12, 3, 01-08-2007, pàg. 200–8. DOI: 10.1016/j.math.2006.08.004. PMID: 17208506.
* ↑ Diccionari Enciclopèdic de Medicina
* ↑ Barber, F. Alan; Sutker, Allan N. «Iliotibial Band Syndrome». Sports Medicine, 14, 2, pàg. 144–148. DOI: 10.2165/00007256-199214020-00005 [Consulta: 15 maig 2014].
# The Elephant 6 Recording Company

The Elephant 6 Recording Company (o simplement Elephant 6) és un col·lectiu estatunidenc de músics que ha engendrat alguns dels grups independents més notables de la dècada dels 90, com The Apples in Stereo, The Olivia Tremor Control, Neutral Milk Hotel i Of Montreal.

## Història
### Fundació

El col·lectiu va ser fundat oficialment a Denver, Colorado (però figuradament a Athens, Georgia) per Robert Schneider, Bill Doss, Will Cullen Hart, i Jeff Mangum, que eren amics de la infància. Tots quatre van créixer fent música i compartint cintes de casset mentre anaven junts a l'institut a Ruston, Louisiana. Van començar moltes bandes i projectes domèstics; Doss i Hart The Olivia Tremor Control (aleshores anomenat Synthetic Flying Machine), Mangum Neutral Milk Hotel i Schneider The Apples in Stereo.
Va ser Schneider qui va crear el segell Elephant 6 quan es va traslladar a Denver, Colorado a finals de 1991 per anar a la Universitat de Colorado a Boulder. Allà, amb els seus nous amics, va fundar The Apples (que més tard van esdevenir The Apples in Stereo). Tidal Wave EP de The Apples, enregistrat l'abril de 1993, va ser el primer llançament d'E6. Doss es va traslladar a Athens on es va unir amb Hart i Mangum a Synthetic Flying Machine, que va esdevenir The Olivia Tremor Control. El seu primer enregistrament, la segona referència d'E6, va ser California Demise.

### Èxit, dissolució i continuació

Molts projectes d'Elephant 6 van començar a tenir èxit comercial a final dels 90, com Beulah, Elf Power, The Music Tapes, i Of Montreal, així com els grups fundadors. A conseqüència d'això, la majoria d'aquests grups van signar per grans discogràfiques; E6 va començar a deteriorar-se lentament com a entitat, fins que el col·lectiu va anunciar-ne la dissolució a causa de la desorganització i les dificultats de gravació el 2002. Els grups del col·lectiu es van traslladar a altres segells i projectes personals. De totes maneres, molts dels integrants dels grups són amics i segueixen fent gires junts. Tot i que la majoria s'han dispersat per tot l'ample dels Estats Units d'Amèrica, molts dels membres del col·lectiu viuen junts a l'Orange Twin Conservation Community a Athens, Georgia. El mantra d'Elephant 6 ha esdevingut un símbol per al cercle d'amics, que comparteixen idees i objectius.
El 2007 The Apples in Stereo van incloure el logo d'Elephant 6 al seu disc New Magnetic Wonder, anunciant que "The Elephant 6 Recording Company reobre les seves portes i finestres i convida el món: uniu-vos als vostres amics i feu alguna cosa especial, alguna cosa amb sentit, alguna cosa per recordar quan sigueu vells". Va ser el primer llançament important en cinc anys que portava el logo d'Elephant Six.

## Referències

* ↑ Dressy Bessy Tom Kielty Boston Globe, (March 22, 2002).
* 1 2 3 «The Elephant Six Recording Company - Once Upon a Time...». The Official Elephant Six Archive. Arxivat de l'original el 2006-10-27. [Consulta: 30 novembre 2006].

## Enllaços externs

* Elephant6.com – Pàgina oficial del col·lectiu.
# Tildo Muxart

Tildo Muxart (Barcelona, 5 de juny de 1995) és un cantautor barceloní. Entre les seves influències es troben Bob Dylan, Amy Winehouse, Van Morrison, The Beatles, Oasis, Pink Floyd, The Heavy, The Cat Empire i Mumford and Sons. Amb vuit anys va començar a tocar la guitarra però ho va deixar fins als tretze anys quan, inspirat per Dylan, els Beatles i Cash, va tornar a agafar l'instrument. Després de penjar alguna cançó a Youtube, temes pròpis i versions dels seus referents, una productora li va finançar el seu primer disc. El 2016 va actuar en el plató de La Marató de TV3 interpretant el seu primer single Forced Love. El 2017, va estrenar That's The Girl i va participar en el disc de La Marató amb la cançó "Pas a pas", adaptació de "Catch & Release" de Matt Simons. El 2020 va estrenar la seva primera cançó en català “Lola”, inspirada en Brown Eyed Girl de Van Morrison.

## Referències

* ↑ «L'àlies nocturn de Tildo Muxart». Enderrock, 23-03-2027. [Consulta: 20 març 2020].
* ↑ «Tildo Muxart explica els seus inicis a Enderrock TV - 24 gen 2017». El Punt Avui +, 24-01-2017. [Consulta: 20 març 2020].
* ↑ «Tildo Muxart ens canta "Pas a pas"». Catalunya Ràdio, 17-12-2017. [Consulta: 20 març 2020].
* ↑ Puig, Cristina. «Tildo Muxart posa punt final al programa amb "Lola"». CCMA, 21-03-2020. [Consulta: 13 maig 2020].
# Tilencoïdeus

Els tilencoïdeus (Tylenchoidea) són una superfamília de nematodes. Els seus membres són o bé fitopatògens o bé detritívors.

## Taxonomia

Segons World Register of Marine Species, la superfamília Tylenchoidea inclou les famílies següents:
* Família Anguinidae
* Família Belonolaimidae
* Família Dolichodoridae
* Família Ecphyadophoridae
* Família Hoplolaimidae
* Família Heteroderidae
* Família Pratylenchidae
* Família Tylenchidae
Segons BioLib inclou les famílies:
* Atylenchidae
* Belonolaimidae
* Ecphyadophoridae
* Tylenchidae
* Tylodoridae Paramonov

## Referències

* ↑ «nematodes | enciclopedia.cat». [Consulta: 5 març 2023].
* 1 2 «WoRMS - World Register of Marine Species - Tylenchoidea Örley, 1880». [Consulta: 5 març 2023].
* ↑ taxonomy. «Taxonomy browser (Tylenchoidea)». [Consulta: 5 març 2023].
* ↑ ondrej.zicha(at)gmail.com, Ondrej Zicha;. «BioLib: Biological library». [Consulta: 5 març 2023].
# Tilera

Tilera va ser (ara propietat d'EZchip Semiconductor) una empresa del sector dels semiconductors de tipus fabless enfocada al disseny de processadors de molts nuclis. Va ser fundada el 2004 a San Jose, Califòrnia EUA. El 2014 va ser adquirida per EZchip Semiconductor.

## Productes

* El 2009, família de processadors TILE-Gx amb tecnologia 40 nm i fins a 72 nuclis (variants de 9, 16 i 36 nuclis) a una freqüència de 1,2 GHz. La versió de 36 nuclis consumeix 35 watts a màxima càrrega. Taula de processadors :
| Nom | Data | Nuclis | Tecnologia | Freqüència |
| TILE64 | 2007 | 64 | 90 nm | 900 MHz |
| TILEpro64 | 2008 | 64 | 90 nm | 868 MHz |
| TILEPro36 | 2008 | 36 | 45 nm | |
| TILE-Gx | 2009 | 9,16,36,72 | 40 nm | 1,2 GHz |
* Aplicacions : computació al núvol (motors de recerca), equips d'infraestructura (passarel·les i encaminadors) i multimèdia (servidors de vídeo).

## Referències

* ↑ «EZchip Buys Tilera | EE Times» (en anglès). https://www.eetimes.com.+[Consulta: 3 desembre 2017].
* ↑ «Tilera» (en anglès). https://www.linkedin.com.+[Consulta: 3 desembre 2017].

## Vegeu també

* Empreses del sector: MediaTek, Texas Instruments, NXP, Intel, Microchip Technology, Silicon Labs, Cypress Semiconductor, STMicroelectronics, Broadcom Limited, Qualcomm
# Théo Moons

Théo Moons (4 de març de 1890 - 11 de gener de 1962) fou un jugador belga de billar de les dècades de 1920 a 1930. Fou sis cops campió del món en les disciplines de quadre i estil lliure.

## Palmarès

Font:
* Campionat del Món de billar de carambola lliure: 1931 1929, 1930
* Campionat del Món de billar de carambola quadre 47/1: 1929 1930, 1931, 1933
* Campionat del Món de billar de carambola quadre 47/2: 1923, 1926, 1927, 1928, 1929 1925, 1931, 1936 1922, 1924, 1935, 1938
* Campionat d'Europa de billar de carambola quadre 47/1: 1932
* Campionat d'Europa de billar de carambola quadre 47/2: 1926, 1928, 1929 1927, 1933

## Referències

* ↑ Palmarès Kozoom. 2016-11-25
# Théoden

Théoden és un personatge fictici de la Terra Mitjana, l'univers de J.R.R. Tolkien.
Fou el dissetè rei de Ròhan, l'últim de la segona dinastia. Fill gran d'en Thénguel, va esdevenir rei després de la mort del seu pare l'any 2980 T.E. La seva germana Théodwyn vivia amb ell al palau d'Édoras, i després que ella i el seu marit morissin, va adoptar els seus fills Éomer i Éowyn com a propis. També va tenir un fill: Théodred.
Durant els fets de la Guerra de l'Anell, Théoden feia trenta anys que era rei. Era mal aconsellat pel seu conseller Grima (o Llenguadeserp, com el solien anomenar), que secretament treballava a les ordres d'en Sàruman el Blanc. Seguint les indicacions d'en Grima, el rei havia descuidat els perills que envoltaven el regne, i Ròhan es trobava infestat d'orcs i dunlendins que campaven lliurement seguint les ordres d'en Sàruman. Quan el seu fill Théodred va ser ferit de mort en una batalla als Guals del riu Isen, el seu nebot Éomer va esdevenir el seu hereu. Però en Llenguadeserp era enemic d'Éomer, i feu que l'empresonessin. Aleshores, Gàndalf el Blanc i Àragorn van presentar-se al seu palau i el van convèncer perquè alliberés el seu nebot, expulsés en Grima, i liderés dels genets de Ròhan a la Gorja d'en Helm per presentar batalla.
Després de l'enderrocament d'en Sàruman, va conduir els ròhirrim cap a Góndor per ajudar els seus aliats. A la Batalla dels Caps de Pélennor va desafiar el Rei Bruixot, però el seu cavall es va espantar i es va llançar a terra, esclafant Théoden amb el seu pes.
Per donar vida al personatge, Tolkien es va basar en la figura històrica del rei dels visigots Teodoric I. S'hi assimila perquè torna a entrar en combat en persona al final de la seva vida, quan és un rei envellit, davant d'una gran amenaça. En el cas de Teodoric era contra els huns, i en el cas de Théoden contra el perill de Mordor, assimilant els huns amb els orcs.

## Adaptacions

En la versió cinematogràfica de Peter Jackson d'El Senyor dels Anells es desvia en certs punts del text original. En les pel·lícules, en Théoden (interpretat per Bernard Hill) es troba sota els efectes d'un encanteri de Sàruman que l'envelleix artificialment i li controla els pensament, en lloc de ser un simple ancià enganyat a través dels mals consells d'en Llenguadeserp.

## Referències

* ↑ Curry, Patrick. Defending Middle-earth: Tolkien, Myth and Modernity (en anglès). Nova York: Houghton Mifflin Books, 2004, p. 31. ISBN 0-618-47885-X.
# Urkínskaia

Urkínskaia (en rus: Уркинская) és un poble de la República de Komi, a Rússia, segons el cens del 2010 tenia 98 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Kerrea Gilbert

Kerrea Kuche Gilbert (nascut el 28 de febrer de 1987) és un futbolista anglès que actualment juga de Defensa al Portland Timbers.

## Enllaços externs

* Dades estadístiques sobre Kerrea Gilbert a soccerbase.com (anglès)
* Perfil de Kerrea Gilbert Arxivat 2009-07-02 a Wayback Machine. a la web de l'Arsenal (anglès)
# Urlândia

Urlândia és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Parque Residencial São Carlos, Urlândia, Vila Formosa, Vila Santos, Vila Tropical, Vila Urlândia.

## Galeria de fotos

| Patronato Renascença | Duque de Caxias / Uglione | Uglione Nossa Senhora Medianeira Dom Antônio Reis |
| São Valentim | | Dom Antônio Reis |
| São Valentim | Lorenzi | Dom Antônio Reis Tomazetti Lorenzi |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Tàngara ventregroga

El tàngara ventregroga (Ixothraupis xanthogastra) és un ocell de la família dels tràupid (Thraupidae).

## Hàbitat i distribució

Habita la selva pluvial i vegetació secundària de les terres baixes des de l'est de Colòmbia i sud de Veneçuela, cap al sud, a través de l'est de l'Equador i est del Perú fins al nord de Bolívia i nord-oest i nord del Brasil.

## Referències

* ↑ «Tàngara ventregroga». Cercaterm. TERMCAT, Centre de Terminologia. Rev. 20/10/2022(català)
# Micrommata

Micrommata és un gènere d'aranyes araneomorfs de la família dels esparàssids (Sparassidae). Fou descrit per primera vegada per Pierre André Latreille l'any 1804. El 1805 Charles Athanase Walckenaer va descriure el gènere Sparassus que donaria nom a la família (Sparassidae), però que seria reconegut com una sinonímia de Micrommata.
Les espècies d'aquest gènere tenen una distribució per la zona paleàrtica i Sud-àfrica.

## Taxonomia

Segons el World Spider Catalog amb data d'11 de gener de 2019, Micrommata té reconegudes les següents 6 espècies (i una subespècie):
* Micrommata aljibica Urones, 2004 (Espanya)
* Micrommata aragonensis Urones, 2004 (Espanya)
* Micrommata darlingi Pocock, 1901 (Sud-àfrica)
* Micrommata formosa Pavesi, 1878 (Algèria fins a Israel)
* Micrommata ligurina C. L. Koch, 1845 (Mediterrani fins a Àsia central)
* Micrommata virescens Clerck, 1757 (Zona paleàrtica)
** Micrommata virescens ornata Walckenaer, 1802 (Europa, Síria, Israel)

## Referències

* 1 2 3 (anglès) World Spider Catalog: Micrommata Latreille, 1804 en la família Sparassidae +base de dades. Accés l'11 de gener de 2019.
* ↑ Latreille, P. A. (1804a). Histoire naturelle générale et particulière des Crustacés et des Insectes. Paris 7, 144-305.
* ↑ Bertkau, P. (1872). Über die Respirationsorgane der Araneen. Archiv für Naturgeschichte 38: 208-233.
* ↑ Jäger, P. (1999a). Sparassidae - the valid scientific name for the huntsman spiders (Arachnida: Araneae). Arachnologische Mitteilungen 17: 1-10.
# Tàngara verda

La tàngara verda (Tangara florida) és un ocell de la família dels tràupids (Thraupidae).

## Hàbitat i distribució

Habita la selva pluvial, clars, vegetació secundària i matolls de les terres baixes a Costa Rica, Panamà, oest de Colòmbia, a vessant del Pacífic i nord de l'Equador.

## Referències

* ↑ «Tàngara verda». Cercaterm. TERMCAT, Centre de Terminologia. Rev. 20/01/2023(català)
# Kholpetua

Kholpetua és un riu de Bangladesh al districte de Khulna, una derivació del Kabadak del que se separa prop d'Asasuni. Segueix inicial un curs cap a l'oest però al cap de poc rep les aigües del Budhata Gang, i gira al sud fins a unir-se al Galghasia, fins que el riu unit arriba als Sundarbans i s'uneix altre cop al Kabadak, ja a pocs quilòmetres del lloc on aquest riu desaigua al Pangasi.

## Vegeu també

* Sobnali.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Tàngel

Tàngel és una pedania i partida rural del municipi d'Alacant adjacent amb el terme municipal de Mutxamel. El petit nucli de població, d'escassos 36 habitants, es compon d'una vintena de cases i l'església dedicada a la Mare de Déu de les Virtuts, situades als dos costats de l'antiga carretera que unia Alacant amb Sant Joan, just després de creuar el pont sobre la rambla del Juncaret. Entre les cases de la pedania destaquen la Casa Gran, una casa senyorial ja documentada en 1876 i el Casino de Tángel, casa edificada en 1916.
Les festes de la pedania són en honor de la patrona, la Mare de Déu de les Virtuts, i se celebren el 4 de juny.
El nom prové del mateix origen que el municipi marroquí Tànger.

## Referències

* ↑ «Una pedanía en tierra de nadie» (en espanyol europeu). Las Provincias, 20-02-2011. [Consulta: 3 octubre 2020].
* ↑ Vicente, I. «Tángel: como en familia» (en castellà). Información, 28-03-2017. [Consulta: 3 octubre 2020].
* ↑ Coromines, Joan. Onomasticon Cataloniae. VII. Barcelona: Curial Edicions Catalanes / La Caixa, 1997, p. 195. ISBN 84-7256-854-7.
# Kholodni Kliutx (Krasnodar)

* Per a altres significats, vegeu «Kholodni Kliutx».
Kholodni Kliutx (en rus: Холодный Ключ) és un poble del krai de Krasnoiarsk, a Rússia, que en el cens del 2010 tenia 81 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Transferència nuclear de cèl·lula somàtica

Consisteix a extreure el nucli cel·lular a partir d'una cèl·lula somàtica, en general una cèl·lula de la pell.
Aquest nucli conté tota la informació genètica necessària per a produir l'organisme. Aquest nucli s'injecta en una òvul de la mateixa espècie del qual s'ha eliminat el seu propi material genètic. En teoria, l'òvul pot ser implantat a l'úter d'un animal de la mateixa espècie on es desenvoluparà. L'animal resultant serà un clon gairebé genèticament idèntic a l'animal del qual es va prendre el nucli. L'única diferència és causada per qualsevol ADN dels mitocondris que es reté en l'òvul. A la pràctica, aquesta tècnica ha estat fins ara problemàtica, malgrat que hi ha hagut alguns èxits d'alt perfil, com és el cas de l'ovella Dolly i, més recentment, Snuppy, el primer gos clonat.

## Referències

* ↑ «Transferència nuclear de cèl·lula somàtica». Gran Enciclopèdia Catalana. Barcelona: Grup Enciclopèdia Catalana.